EL   ECB -PUBLIC  
 
 
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 22ας Ιουλί ου 2014  
σχετικά με την εξυγίανση πιστωτικών και άλλων ιδρυμάτων  
(CON /2014/ 60) 
 
Εισαγωγή και νομική βάση  
Στις 23 Μαΐου 2014 η Ευρωπαϊκή Κεντρική Τράπεζα (ΕΚΤ) έλαβε αίτημα του Υπουργού  Οικονομικών 
της Κυ πριακής Δημοκρατίας για τη διατύπωση γνώμης αναφορικά με νομοσχέδιο (εφεξής το 
«νομοσχέδιο») το οποίο τροποποιεί τους περί Εξυγίανσης Πιστωτικών και Άλλων Ιδρυμάτων Νόμους 
του 20131 (εφεξής ο «Νόμος»).  
Η αρμοδιότητα της ΕΚΤ για τη διατύπωση γνώμης βασίζετ αι στα  άρθρα 127 παράγραφος 4 και 
282 παράγραφος 5 της Συνθήκης για τη λειτουργία της Ευρωπαϊκής Ένωσης  και στην τρίτη  και έκτη 
περίπτωση του άρθρου 2 παράγραφος 1 της απόφασης 98/415/ΕΚ,2 καθώς το νομοσχέδιο αφορά  την 
Κεντρική Τράπεζα της Κύπρου (ΚΤΚ)  και κανόνες εφαρμοστέους σε χρηματοπιστωτικά ιδρύματα, στο 
βαθμό που αυτοί επηρεάζουν ουσιωδώς τη σταθερότητα των χρηματοπιστωτικών ιδρυμάτων και αγορών . 
Η παρούσα γνώμη εκδόθηκε από το διοικητικό συμβούλιο, σύμφωνα με το άρθρο 17.5 πρώτη πρόταση 
του εσωτερικ ού κανονισμού της Ευρωπαϊκής Κεντρικής Τράπεζας.  
 
1. Σκοπός  του νομοσχεδίου   
Το νομοσχέδιο τροποποιεί ορισμένες πρόνοιες του Νόμου, με απώτερο σκοπό την βελτίωση της 
λειτουργικής αποτελεσματικότητας και αποδοτικότητας της ΚΤΚ κατά την εκτέλεση των αρμοδιοτ ήτων 
της σε σχέση  με την εξυγίανση. Ειδικότερα, το νομοσχέδιο προβλέπει:  
(α)  τον καθορισμό της ΚΤΚ ως Αρχή Εξυγίανσης (η ΚΤΚ υπό την ιδιότητά της ως αρχή εξυγίανσης 
θα αναφέρεται εφεξής ως η «Αρχή Εξυγίανσης») ∙ 
(β)  τη σύσταση της Επιτροπής Εξυγίανσης υπ ό την Αρχή Εξυγίανσης, η οποία αποτελείται από το 
Διοικητή της ΚΤΚ και τα δύο εκτελεστικά μέλη του Διοικητικού Συμβουλίου της ΚΤΚ∙ οι 
πρωταρχικές αρμοδιότητες της Επιτροπής Εξυγίανσης είναι η εφαρμογή των διατάξεων του Νόμου 
και η λήψη αποφάσεω ν καθώς και  η έκδοση διαταγμάτων ∙ 
(γ)  τη σύσταση της μονάδας εξυγίανσης υπό την ΚΤΚ, η κύρια  αρμοδιότητα της οποίας είναι η 
υποβοήθηση της Αρχής Εξυγίανσης  και της Επιτροπής Εξυγίανσης κατά την άσκηση των 
αρμοδιοτήτων τους ∙ 
                                                           
1  Νόμος 17(Ι)/2013, όπως έχ ει τροποποιηθεί.  
2  Απόφαση 98/415/ΕΚ του Συμβουλίου, της 29ης Ιουνίου 1998, σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων (ΕΕ L 189 της 3.7.1998, σ. 42).  
ECB -PUBLIC  
2 (δ) την ανάθεση στην ΚΤΚ, υπό την ιδιότητά της ως η αρμόδια εποπτική αρχή, της εξουσίας για λήψη 
απόφασης κατά πόσον, κατόπιν διαβούλευσης με την Επιτροπή Εξυγίανσης , ένα ίδρυμα δεν είναι 
βιώσιμο ή πιθανόν να καταστεί μη βιώσιμο, και  
(ε)  την ενσωμάτωση νέων άρθρων στο Νόμο, με τα οποία εξουσιοδοτ είται η Αρχή Εξυγίανσης να 
συλλέγει πληροφορίες και να διεξάγει έρευνες για την άσκηση των υποχρεώσεών της και να 
επιβάλλει διοικητικά πρόστιμα σε περιπτώσεις παράβασης του Νόμου .  
 
2. Γενικές παρατηρήσεις  
Η Οδηγία 2014/59/EΕ του Ευρωπαϊκού Κοινοβουλίου κ αι του Συμβουλίου (στο εξής η «BRRD»)3, 
θεσπίζει τους κανόνες και τις διαδικασίες που πρέπει να μεταφερθούν από τα κράτη μέλη έως τις 31 
Δεκεμβρίου 2014 στο οικείο εθνικό δίκαιο. Η ΕΚΤ αντιλαμβάνεται ότι το πλαίσιο που θεσπίστηκε 
δυνάμει του Νόμου, όπως θα  τροποποιηθεί από το νομοσχέδιο αφού αυτό εγκριθεί, θα επανεξεταστεί εν 
ευθέτω χρόνω, προκειμένου να διασφαλιστεί η πλήρης μεταφορά της BRRD στο κυπριακό δίκαιο. Το 
πλαίσιο αυτό θα πρέπει επίσης να αναθεωρηθεί ούτως ώστε να διασφαλιστεί η πλήρης συνέπεια μ ε όλες 
τις εξελίξεις σε επίπεδο Ευρωπαϊκής Ένωσης, όπως είναι οι διατάξεις του προτεινόμενου κανονισμού για 
τον Ενιαίο Μηχανισμό Εξυγίανσης (εφεξής «ο προτεινόμενος κανονισμός ΕΜΕ »4), εφόσον αυτός 
εγκριθεί και τεθεί σε ισχύ.  
Μόλις ο προτεινόμενος κανονισμ ός ΕΜΕ  τεθεί σε ισχύ, το  Ενιαίο  Συμβούλιο  Εξυγίανσης του Ενιαίου 
Μηχανισμού Εξυγίανσης (ΕΜΕ) θα είναι υπεύθυνος για τα ιδρύματα: (α) που θεωρούνται σημαντικά  
σύμφωνα με τους όρους του κανονισμού (ΕΕ) αριθ. 1024/20135 (β) για τα οποία  η ΕΚΤ έχει αποφασίσει 
να ασκήσει άμεσα η ίδια όλες τις σχετικές αρμοδιότητες σύμφωνα με τον  κανονισμό (ΕΕ) αριθ. 
1024/2013 ,ή (γ) που αποτελούν άλλες ομάδες σε διασυνοριακό επίπεδο6. Ωστόσο, η Αρχή Εξυγίανσης  θα 
εξακολουθήσει να ασκεί  ορισμένα καθήκοντα σε σχέση με ιδρύματα υπό την ευθύνη του Ενιαίου 
Συμβουλίου Εξυγίανσης . Σύμφωνα με τον προτεινόμενο κανονισμό ΕΜΕ , οι εθνικέ ς αρχές εξυγίανσης 
θα απαιτείται να υποβοηθούν το Ενιαίο  Συμβούλιο Εξυγίανσης  στον σχεδιασμό  της εξυγίανσης  και στην 
προετοιμασία αποφάσεων εξυγίανσης  για τα ιδρύματα υπό την ευθύνη του Ενιαίου Συμβουλίου 
Εξυγίανσης . Οι εθνικές αρχές εξυγίανσης πρέπει επίσης να εφαρμόσουν ένα μηχανισμό εξυγίανσης  που 
καθορίζεται από το Συμβούλιο, ασκώντας τις εξουσίες και τα εργαλεία για την εξυγίανση των εν λόγω 
ιδρυμάτων . 
 
                                                           
3  Οδηγία 2014/59/ΕΕ του Ευρω παϊκού Κοινοβουλίου και του Συμβουλίου της 15ης Μαΐου 2014 για τη θέσπιση πλαισίου 
για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων (ΕΕ  L 173, 12.6.2014, σ. 
190).  
4  Πρόταση κανονισμού του Ευρωπαϊκού Κοινοβουλίου και του  Συμβουλίου σχετικά με τη θέσπιση ενιαίων κανόνων και 
ενιαίας διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός 
Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης τραπεζών (COM (2013) 52 0 final). Βλ. επίσης το 
Αποτέλεσμα της πρώτης ανάγνωσης του Ευρωπαϊκού Κοινοβουλίου, 23 Απριλίου 2014,  το οποίο είναι διαθέσιμο στο 
δικτυακό τόπο του Συμβουλίου www .consilium .europa .eu.  
5  Κανονισμός (ΕΕ) αριθ. 1024/2013 της 15ης Οκτωβρίου 2013 για την α νάθεση ειδικών καθηκόντων στην Ευρωπαϊκή 
Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων.  
6  Άρθρο 6α του προτεινόμενου Κανονισμού SRM . 
ECB -PUBLIC  
3 3. Κατάλληλος χρόνος διαβούλευσης με την ΕΚΤ  
Η ΕΚΤ έλαβε το αίτημα για διαβούλευση  στις 23 Μαΐου 2014. Η ΕΚΤ σημειώνει ότι το προσχέδιο έχει 
ήδη ψηφισθεί και δημοσιευθεί στην Επίσημη Εφημερίδα της Δημοκρατίας στις 30 Ιουνίου 20147. Στο 
αίτημα διαβούλευσης δε ν γινόταν αναφορά σε τέτοιο χρονοδιάγραμμα και δεν ετ ίθετο προ θεσμία για την 
έκδοση της γνώμης.  Σύμφωνα με το άρθρο 4 της Απόφασης 9 8/415/ΕΚ, η διαβούλευση με την ΕΚΤ 
πρέπει να γίνεται σε κατάλληλο στάδιο της νομοθετικής διαδικασίας. Τούτο σημαίνει ότι η διαβούλευση 
θα πρέπει να λαμβ άνει χώρα σε στάδιο της νομοθετικής διαδικασίας που παρέχει επαρκή χρόνο στην 
ΕΚΤ να  εξετάσει το σχέδιο νομοθετικών διατάξεων και να εκδώσει γνώμη και στις εθνικές αρχές να 
μπορούν να λάβουν υπόψη τις απόψεις  της ΕΚΤ, σύμφωνα μ ε την απόφαση 98/415/ΕΚ. Για τον λόγο 
αυτό, η Ε ΚΤ θα επικροτούσε την τήρηση εκ μέρους της αιτούσας αρχής της υποχρέωσής της να 
διαβουλεύεται  στο μέλλον με την ΕΚΤ σε χρόνο κατάλληλο . 
 
4.  Ειδικές παρατηρήσεις  
4.1 Η Αρχή Εξυγίανσης  
Η ΕΚΤ χαιρετίζει το νομο σχέδιο, καθώς βελτιώνει σημαντικά την επιχειρησιακή 
αποτελεσματικό τητα και την αποδοτικότητα της  Αρχής Εξυγίανσης και παρέχει την αποκλειστική 
ευθύνη στην ΚΤΚ για την εκτέλεση των καθηκόντων , τα οποία , σε γενικές γραμμές , συνάδουν με 
τον ρόλο της σε σχέση με τη  χρηματοπιστωτική σταθερότητα . Επιπλέον, η ΕΚΤ αντιλαμβάνεται 
ότι τα καθήκοντα αυτά δεν έρχονται σε σύγκρουση με την άσκηση των καθηκόντων της ΚΤΚ σε 
σχέση με το Ευρωσύστημα , όπως προβλέπονται σ τη Συνθήκη και δεν θίγουν τα οικονομικά μέσα  
τα οποία εί ναι αναγκαία για την εκτέλεση των καθηκόντων της ΚΤΚ  σε σχέση με το 
Ευρωσύστημα . Οποιαδήποτε συμμετοχή της ΚΤΚ και των μελών των  οργάνων λήψης αποφάσεώ ν 
της για μέτρα για την ενίσχυση της χρηματοπιστωτικής σταθερότητας πρέπει να είναι συμβατή με 
τη Συνθήκη  και, ως εκ τούτου, με  τη θεσμική και οικονομική ανεξαρτησία της ΚΤΚ, καθώς και με 
την προσ ωπική ανεξαρτησία των μελών των οργάνων  λήψης αποφάσεων , ούτως ώστε να 
διασφαλίζεται η  ορθή εκτέλεση των καθηκόντων τους βάσει της Συνθήκης και του Καταστατικού  
του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζα ς8. 
4.2  Διαχωρισμός και λειτουργική ανεξαρτησία των καθηκόντων εποπτείας και εξυγίανσης  
Το νομοσχέδιο  προβλέπει ότι η ΚΤΚ θα πρέπει να λάβει όλα τα αναγκαία μέτρα για τη 
διασφ άλιση: (α) του αποτελεσματικού  διαχωρισμού  μεταξύ των εποπτικών  της καθηκόντων  
σύμφωνα με τους περί  Κεντρική ς Τράπεζα ς της Κύπρο υ Νόμους του 2002 έως 20149 και τ ων 
καθηκόντων  εξυγίανσης  που καθορίζονται στο νομοσχέδιο (β) της λειτουργική ς ανεξαρτησία ς των 
εποπτικών καθηκόντων  της σύμφωνα με τους περί της  Κεντρική ς Τράπεζα ς της Κύπρου  Νόμους 
του 2002 έως 2014  και των καθηκόντων εξυγίανσης  που προβλέπονται στο νομοσχέδιο  και (γ) της 
κατάλληλη ς τεχνογνωσία ς, πόρ ων και επιχειρησιακή ς ικανότητα ς για την εφαρμογή  των μέτρων 
                                                           
7  Νόμος 90(Ι)/2014, Επίσημη Εφημερίδα της Δημοκρατίας, Παράρτημα  Ι(Ι), Αριθ. 4450, 30.6.2014.  
8  Βλ. Γνώμη CON /2013/3, παράγραφος 3. Όλες οι γνώμες της ΕΚΤ δημοσιεύονται στο δικτυακό τόπο της ΕΚΤ 
www .ecb.europa .eu. 
9  Νόμος 138(Ι)/2002.  
ECB -PUBLIC  
4 εξυγίανσης10. Το νομοσχέδιο προβλέπει περαιτέρω  ότι η Αρχή  Εξυγίανσης  πρέπει να έχει 
πρόσβαση σε όλες τις πληροφορίες που έχει στη διάθεσή της η αρμόδια εποπτική αρχή οι οποίες 
είναι αναγκαίες  για την εφαρμογή των μέτρων εξυγίανσης  και την άσκησ η των καθηκόντων της11.  
Σύμφωνα με το νομοσχέδιο, η ΚΤΚ θα συστήσει  επίσης μία μονάδα εξυγίανσης η οποία θα  
αποτελείται από μέλη του προσωπικού  της12. Το προσωπικό της μονάδας Εξυγίανσης θα 
διαχωριστεί διαρθρωτικά από  το προσωπικό που εμπλέκεται στην άσκησ η των εποπτικών 
καθηκόντων της ΚΤΚ και θα πρέπει να λογοδοτεί απευθείας στην Επιτροπή Εξυγίανσης . Η ΕΚΤ 
λαμβάνει υπόψη τη λύση που υιοθετήθηκε με το νομοσχέδιο, η οποία είναι μία από τις 
οργανωτικές ρυθμίσεις που δύναται να διασφαλίσουν  τον ουσιαστικό διαχ ωρισμό και τη 
λειτουργική ανεξαρτησία των εποπτικών καθηκόντων της ΚΤΚ  από τα καθήκοντα της εξυγίανσης , 
καθώς και την τεχνογνωσία  και την επιχειρησιακή ικανότητα της ΚΤΚ να εφαρμόσει οπο ιαδήποτε 
από τις αποφάσεις της Ε πιτροπής Εξυγίανσης .  
Η ΕΚΤ επικροτεί  την υιοθέτηση του άρθρου αυτού του νομοσχεδίου και επαναλαμβάνει ότι οι 
εξουσίες εξυγίανσης που έχουν ανατεθεί στην ΚΤΚ πρέπει να είναι λειτουργικά  διαχωρισμένες 
από τα εποπτικά και άλλα καθήκοντά της  προκειμένου να διασφαλιστεί η ανεξαρτησία και να 
αποφε ύγονται οι συγκρούσεις συμφερόντων. Αυτός ο διαχωρισμός δεν πρέπει να εμποδίζει τη ν 
ανταλλαγή πληροφοριών και τη στενή συνεργασία μεταξύ της λειτουργίας  της εξυγίανσης  και της 
εποπτική ς λειτουργία ς13. 
4.3 Σύμφωνη γνώμη του Υπουργ ού Οικονομικών  στις αποφάσεις της  Επιτροπής Εξυγίανσης   
Σύμφωνα με το νομοσχέδιο, η Ε πιτροπή Εξυγίανσης , με τη σύμφωνη γνώμη του Υπουργού 
Οικονομικών, εφόσον απαιτείται, δύναται να αποφασίσει την υιοθέτηση ορισμένων  από τα μέτρα 
εξυγίανσης  που προβλέπονται στο Νόμο. Η σύμφωνη γνώμη του Υπουργού Οικονομικών  είναι 
απαραίτητη προκειμένου να εφαρμοστεί το μέτρο της πώλησης  των δραστηριοτήτων χωρίς να 
συμμορφώνεται με τις σχετικές απαιτήσεις διάθεσης στην αγορά14, για τη μεταβίβαση του συνόλου 
ή μέρους των περιουσιακών στοιχε ίων, δικαιωμάτων ή υποχρεώσεων του υπό εξυγίανση 
ιδρύματος, σε ενδιάμεση τράπεζα15, για τη μεταφορά των περιουσιακών στοιχείων και 
δικαιωμάτων σε μια εταιρεία διαχείρισης περιουσιακών στοιχείων16 και για την εφαρμογή του 
μέτρου διάσωσης με ίδια μέσα17.  
Η ΕΚ Τ αντιλαμβάνεται ότι αυτή η απαίτηση για τη σύμφωνη γνώμη του Υπουργού Οικονομικών 
στις αποφάσεις της Ε πιτροπής  Εξυγίανσης  περιορίζεται στις περιπτώσεις όπου η εφαρμογή του 
                                                           
10  Άρθρο 5(6) του νομοσχεδίου.  
11  Άρθρο 5(13) του νομοσχεδίου.  
12  Άρθρο 5Α(2) του ν ομοσχεδίου.  
13  Βλ. CON /2013/42, παράγραφος 2.2 και Γνώμη CON /2013/28, παράγραφος 2.4. Βλ. επίσης Άρθρο 3(3) της BRRD .  
14  Άρθρο 9(9) του Νόμου.  
15  Άρθρο 10 του Νόμου.  
16  Άρθρο 11 του Νόμου.  
17  Άρθρο 12 του Νόμου.  
ECB -PUBLIC  
5 μέτρου εξυγίανσης έχει  άμεσες δημοσιονομικές ή συστημικές επιπτώσεις18. Στην περίπτω ση αυτή , 
θα ήταν προτιμότερο να διασαφηνιστεί το άρθρο 7 (1) του Νόμου  ως προς το σημείο αυτό .  
4.4  Αρμοδιότητες της Αρχή ς Εξυγίανσης για τη συλλογή πληροφοριών και τη δ ιενέργεια  ερευνών   
4.4.1  Το νομοσχέδιο  περιλαμβάνει νέα άρθρα με τα οποία εξουσιοδοτεί ται η  Αρχή Εξυγίανσης να 
συλλέγει πληροφορίες  και να διενεργεί έρευνες  για την άσκηση των αρμοδιοτήτων της και  την 
επιβολή διοικητικών προστίμων σε περίπτωση που πρόσωπο έχει  ενεργήσει κατά παράβαση 
οποιασδήποτε διάταξης του Νόμου19. Επιπλέον, έχουν προστεθ εί πρόνοιες για ποινικά αδικήματα 
σε περιπτώσεις όπου πρόσωπο προβαίνει σε  ψευδή, παραπλανητική ή απατηλή ως προς ένα 
γεγονός  δήλωση , ή παραλείπει να υποβάλει στοιχεία  στο πλαίσιο της παροχής πληροφοριών στην  
Αρχή  Εξυγίανσης20.  
4.4.2  Η ΕΚΤ αναγνωρίζ ει ότι  τόσο η λειτουργία εξυγ ίανσης  όσο και η  εποπτική λειτουργία  της ΚΤΚ  θα 
πρέπει να διαθέτουν  όλες τις εξουσίες συλλογής πληροφοριών και διενέργειας ερευνών  που είναι 
αναγκαίες για την άσκηση των αντίστοιχων καθηκόντων τους21. Ωστόσο, δραστηριότητες όπως η 
συλλογή πληροφοριών και οι  επιτόπ ιες επιθεωρήσεις θα πρέπει να είναι συντονισμένες ούτως 
ώστε να αποφεύγεται η διπλή άσκηση των αρμοδιοτήτων. Εν προκειμένω,  μια πιθανή λύση θα 
ήταν όπως απαιτηθεί οι εν λόγω δραστηριότητες να διεξάγονται κατά κύριο λόγο από τ ην εποπτική 
λειτουργία, η οποία, σε μια τέτοια περίπτωση, θα παρείχε τις απαραίτητες πληροφορίες στην Αρχή 
Εξυγίανσης έτσι ώστε να προετοιμαστ εί για την εξυγίανση  του ιδρύματος.  
 
5.  Πιστωτικά ιδρύματα που υπόκεινται σε μέτρα εξυγίανσης   
Το νομοσχέδιο  προβλέπει το ενδεχόμενο εφαρμογής μίας  απόφαση ς της Επιτροπής Εξυγίανσης  σε  
«θυγατρική» ενός επηρεαζόμενου ιδρύματος, καθώς επίσης και στο ίδιο το επηρεαζόμενο ίδρυμα22. Η 
ΕΚΤ αντιλαμβάνεται ότι ο όρος «θυγατρική» δύναται  να περιλαμβάν ει εταιρείες που εδρεύου ν σε χώρες 
άλλες από  τη Κυπριακή  Δημοκρατία . Ως εκ τούτου, πρέπει να γίνει δεκτό ότι τα μέτρα εξυγίανσης που 
περιλαμβάνονται στο νομοσχέδιο προτίθεται να εφαρμοστούν επίσης και σε θυγατρικές του 
επηρεαζόμενου ιδρύματος οι οποίες έχουν συσταθεί σε άλλες χώρ ες. Η ΕΚΤ σημειώνει ότι τ α μέτρα 
αυτά δύναται να εφαρμοστούν σε τέτοιες οντότητες οι οποίες έχουν συσταθεί σε άλλες χώρες μόνο στο 
βαθμό που αυτό επιτρέπεται σύμφωνα με το εφαρμοστέο σε αυτές δίκαιο . 
                                                           
18  Σύμφωνα με το άρθρο 3(6) της BRRD . 
19  Άρθρα 28Α και 28Δ του νομοσχεδίου.  
20  Άρθρα 35 και 36 του νομοσχεδίου.  
21  Βλ. Άρθρο 110(3) της BRRD . 
22  Άρθρο 8 του νομοσχεδίου.  
ECB -PUBLIC  
6 6.  Συνεργασία με την ΕΚΤ  
6.1  Σύμφωνα με το Νόμο, θα υπάρχει συντονισμός μεταξύ της εποπτικής  λειτουργία ς και της 
λειτουργία ς εξυγίανσης της ΚΤΚ σε αρκετές περιπτώσεις: για παράδειγμα,  στον καθορισμό κατά 
πόσον  ένα πιστωτικό ίδρυμα δεν είναι βιώσιμ ο ή πιθανόν να καταστεί μη βιώσιμο για το σκοπό 
λήψης μέτρων  εξυγίανσης  σε σχέση με ένα επηρεαζόμενο  ίδρυμα .  
6.2  Όπως διευκρινίζεται στην  παραπάνω  παράγραφο 2 , σύμφωνα με την επικείμενη έγκριση και την 
έναρξη ισχύος του προτεινόμενου κανονισμού SRM , η Αρχή Εξυγίανσης  θα είναι αρμόδια για την 
εξυγίανση ιδρυμάτων τα  οποία δεν εμπίπτουν στο πεδίο των αρμοδιοτήτων του Ενιαίου 
Συμβουλίου Εξυγίανσης . Προκειμένου να διασφαλιστεί η συνεργασία μεταξύ της αρμόδιας  
εποπτικής αρχής και της Αρχή ς Εξυγίανσης  όταν ο προτεινόμενος κανονισμός SRM εγκριθεί και 
τεθεί σε ισχύ, η αρμόδ ια επο πτική αρχή θ α πρέπει να ασκεί  τα εποπτικά  της καθήκοντα και, στη 
συνέχεια, να αποφασίσει  κατά πόσον ένα επηρεαζόμενο ίδρυμα δεν είναι βιώσιμο ή πιθανόν να 
καταστεί μη βιώσιμο σε σχέση με τα ιδρύματα τα οποία εμπίπτουν στο πεδίο των αρμοδιοτήτων 
τόσο της αρμόδιας εποπτικής αρχής όσο και της Αρχής Εξυγίανσης .  
6.3  Εν προκειμένω , η ΕΚΤ θα αναλάβει τα εποπτικά  της καθήκοντα  που της ανατίθενται από τον 
κανονισμό (ΕΕ) αριθ. 1024/2013, στις 4 Νοε μβρίου 2014. Υπάρχει ανάγκη να δι ασφαλιστεί  η 
συνοχή κατά το χρονικό διάσημα μεταξύ της ανάληψης εκ μέρους της ΕΚΤ των καθηκόντων της 
σύμφωνα με τ ον κανονισμό (ΕΕ) αριθ. 1024/2013  και της έναρξης ισχύος όλων των διατάξεων του 
προτεινόμενου κανονισμού ΕΜΕ  (πιθανότατα από την 1η Ιανουαρίου 2016). Κατά την περίοδο  
αυτή ,  ορισμένες πρόνοιες του Νόμου θα εφαρμόζονται σε πιστωτικά ιδρύματα υπό την εποπτεία 
της ΕΚΤ. Ως εκ τούτου, η Αρχή  Εξυγίανσης  πρέπει επίσης να υποχρεού ται να συνεργάζε ται στενά 
με την ΕΚΤ, σύμφωνα με το άρθρο 3 του κανονισμού (ΕΕ) αριθ. 1024/2013.  
6.4  Η αιτούσα αρχή καλείται επίσης να εξετάσει τις διατάξεις του νόμου, ώστε να διασφαλιστεί  η 
συμβατότητα με την αποκλειστική αρμοδιότητα της ΕΚΤ σε σχέση με την παροχή και την 
ανάκληση  άδειας λειτουργίας των πιστωτικών ιδρυμάτων σύμφωνα με τον κανονισμό (Ε Ε) 
αριθ.  1024/2013. Ο κανονισμό ς (ΕΕ) αριθ. 468/2014 (EΚΤ /2014/17) της Ευρωπαϊκής Κεντρικής 
Τράπεζας23 (εφεξής ο «κ ανονισμός  για το πλαίσιο ΕΕΜ »), το οποίο ισχύει για τις δημόσιες αρχές 
και τα πιστωτικά ιδρύματα , περιλαμβάνει τις σχετικές διαδικασίες για τη ν άσκηση των εν λόγω 
αρμοδιοτήτων . Τόσο ο κανονισμός (ΕΕ) α ριθ. 1024/2013 και ο κ ανονισμός  για το πλαίσιο ΕΕΜ  
υπερέχουν  έναντι του νόμου και το νομοσχεδίου , από τη στιγμή της υιοθέτησης του νομοσχεδίου .  
                                                           
23   Κανονισμός (ΕΕ) αριθ. 468/2014 (ΕΚΤ/2014/17) της Ευρωπαϊκής Κεντρικής Τράπεζας της 16ης Απριλίου 2014 που 
θεσπίζει το πλαίσι ο συνεργασίας μεταξύ της Ευρωπαϊκής Κεντρικής Τράπεζας των εθνικών αρμόδιων αρχών και των 
εθνικών εντεταλμένων αρχών εντός του ενιαίου εποπτικού μηχανισμού (ΕΕ L 141, 14.5.2014, σ.1).    
ECB -PUBLIC  
7 Οι εθνικές αυτές νομοθεσίες πρέπει, επομένως, να ερ μηνεύονται και να  εφαρμόζονται σε 
συνδυασμό με του ς προαναφ ερθέντες ευρωπαϊκούς κανονισμούς . 
 
Η παρούσα γνώμη θα δημοσιευθεί στον δικτυακό τόπο της ΕΚΤ.  
 
 
Φρανκφούρτη, 22 Ιουλίου 2014. 
 
[υπογραφή]  
 
Ο Πρόεδρος της ΕΚΤ  
Mario DRAGHI